Heikki Rautasalo

Heikki Rautasalo (21. joulukuuta 1942 Jämsänkoski – 22. tammikuuta 2009 Helsinki) oli suomalainen sellotaiteilija. Hän toimi solistina, kamari­muusikkona, sellon­soiton opettajana, kapelli­mestarina ja Jyväskylän kesän taiteellisena johtajana.Ylönen, Marko: Heikki Rautasalo, HS Muistot. Viitattu 23.8.2016.

Rautasalo kävi pari vuotta kadettikoulua ennen muusikon uralle päätymistään. Hän antoi ensi­konserttinsa Helsingissä yhdessä Ralf Gothónin kanssaHeikki Rautasalo on poissa, Mikko Oinosen blogi 28.1.2009. Viitattu 23.8.2016.. Rautasalo työskenteli 1960- ja 1970-luvuilla Radion sinfonia­orkesterin ja Lahden kaupungin­orkesterin soolo­sellistinä. Vuonna 1969 hän oli mukana perustamassa Finlandia-kvartettia, jousi­kvartettia jonka jäsenenä hän pysyi koko sen 25-vuotisen toiminnan ajan.Finlandia Quartet, Historical Dictionary of the Music and Musicians of Finland, toim. Ruth-Esther Hillila & Barbara Blanchard Hong, Greenwood Publishing Group, 1997.Kallioinen, Ossi, ”Legendat juhlivat soittamalla 20-vuotista taivaltaan”, Ilta-Sanomat 5.12.1989. 1970-luvun lopussa Heikki Rautasalo perusti Jyväskylän kamariorkesterin. Lisäksi hän johti vakituisesti Vox Artis -⁠kamariorkesteria.Rantamäki, Tuija: Heikki Rautasalo. Opinnäytetyö, Sibelius-Akatemia, 1996.

Pedagogin urallaan Rautasalo toimi Jyväskylän konservatorion sellon­soiton lehtorina vuoteen 1985 asti ja sitten Sibelius-Akatemiassa sellon­soiton ja kamari­musiikin tunti­opettajana.

Heikki Rautasalo kilpaili nuoruudessaan SM-tasolla 400 metrin juoksussa. Hänet on haudattu Hietaniemen hautausmaalle Helsinkiin.

Lähteet

Luokka:Suomalaiset sellistit
Luokka:Suomalaiset musiikkipedagogit
Luokka:Suomalaiset musiikkivaikuttajat
Luokka:Vuonna 1942 syntyneet
Luokka:Vuonna 2009 kuolleet